**ОБРАЗЛОЖЕЊЕ**

**I.УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење Законa о потврђивању Споразума између Министарства просвете, науке и технолошког развоја Републике Србије и Министарства просвете Народне Републике Кине о међусобном признавању потврда, диплома и степена стеченог високог образовања, потписан у Пекингу, 26. октобра 2021. године, садржан је у члану 99. став 1. тачка 4 Устава Републике Србије, који прописује да Народна скупштина Републике Србије потврђује међународне уговоре када је законом предвиђена обавеза њиховог потврђивања.

**II. РАЗЛОЗИ ЗБОГ КОЈИХ СЕ ПРЕДЛАЖЕ ПОТВРЂИВАЊЕ СПОРАЗУМА**

Након анализе досадашње сарадње, а у циљу успостављања и унапређивања сарадње у области високог образовања између Републике Србије и Народне Републике Кине, Министарство просвете, науке и технолошког развоја потврдило је иницијативу за закључивање Споразума између Министарства просвете, науке и технолошког развоја Републике Србије и Министарства просвете Народне Републике Кине о међусобном признавању потврда, диплома и степена стеченог високог образовања.

Полазећи од основних разлога којима се две стране руководе у жељи да успоставе и значајно унапреде сарадњу у области високог образовања, у духу унапређења узајамног разумевања и оснаживања билатералних односа, као и заједничке свести о значају унапређења што непосредније сарадње у области високог образовања, текст Споразума потврђује жељу двеју страна да ту сарадњу подржавају и развијају као питање од обостраног интереса.

Закључивањем Споразума ствара се правни оквир којим ће се олакшати сарадња у области образовања и науке, као и могућност да се промовише мобилност талената између ове две државе. Споразум по свом садржају и форми даје довољно дефинисан и широк оквир за

олакшан приступ високом образовању и узајамно признавање исправа о стеченом високом образовању у Републици Србији и у Народној Републици Кини.

У преамбули се потврђује жеља две стране за олакшаном сарадњом у области образовања и науке, као могућност да се промовише мобилност талената између ове две државе, Министарства просвете, науке и технолошког развоја Републике Србије и Министарства образовања Народне Републике.

У даљем тексту (чл. 2-5) наведен је обим примене Спразума, који се односи на изводе, потврде и дипломе високог образовања које издају високошколске установе и истраживачки институти у Кини чију надлежност за издавање признаје Влада Народне Републике Кине у време њиховог издавања и дипломе о стеченом високом образовању које издају акредитоване високошколске установе у складу са прописима Републике Србије у време њиховог издавања. Спразумом су дефинисана структура потврда и диплома о високом образовању у Кини и Србији, услови за приступ кинеским високошколским установама за спрске студенте, као и услови за приступ српским вискошколским установама за кинеске студенте. Чланом 6. и 7. Споразума предвиђена је усклађеност са националним законодавством и начин на који ће се ажурирати информације.

Завршне одредбе Споразума (чл. 8-11.) односе се на процедуре у погледу решавања спорова, измена и допуна, формирања Стручних комисија, надлежних органа који су одговорни за сповођење овог споразума, ступања на снагу и престанак важења Споразума.

Анекс је саставни део Споразума у којем је приказана упоредна табела назива потврде/диломе/степена у Народној Републици Кини и Републици Србији.

**III. СТВАРАЊЕ ФИНАНСИЈСКИХ ОБАВЕЗА ИЗВРШАВАЊЕМ СПОРАЗУМА**

Извршавањем Споразума не стварају се финансијске обавезе за Републику Србију.

**IV. ПРОЦЕНА ИЗНОСА ФИНАНСИЈСКИХ СРЕДСТАВА ПОТРЕБНИХ ЗА ИЗВРШАВАЊЕ СПОРАЗУМА**

За реализацију овог Споразума није потребно обезбедити  средства у буџету Републике Србије.